Mire számíthat, ha hozzám fordul cégalapítás vagy cégmódosítás esetén? Ebben a bejegyzésben bemutatom Önnek a munkafolyamatot, hogy átlássa és megértse azt.
CÉGALAPÍTÁS FOLYAMATA
Az első és legfontosabb lépés, hogy felvegye velem a kapcsolatot. Ezt megteheti telefonon, email-ben vagy akár itt a honlapon keresztül is. Elmondja nekem, hogy céget szeretne alapítani. Az a tapasztalatom, hogy ez az esetek 90%-ában az alapítandó gazdasági társaság Kft. (Korlátolt Felelősségű Társaság) szokott lenni. 
Ekkor bekérem e-mailen a tagoktól, ügyvezetőtől a személyi igazolványának és lakcímkártyájának mindkét oldala képét, és az adókártya képét, vagy ennek hiányában az alábbi adatokat: 
név, születési név, személyi azonosító jel, születési hely, idő, anyja neve, lakcím, adóazonosító jel, személyi igazolvány száma, lakcímkártya száma, telefonszám, e-mailcím. 
Ezen felül szükség van az alábbi adatokra: 
-cégnév (általában néhány verzió szükséges a cégkizárólagosság elve okán), melyeket leprioráltatok a cégbíróságon, 
- székhely, telephely, fióktelep címe, 
- e-mail cím, 
- törzstőke mértéke, 
- tagok közötti megosztása, 
- tevékenységi körök, fő tevékenységi kör egyeztetése, 
- céges e-mailcím
- egyéb, társasági szerződés elkészítéséhez szükséges adatokra rákérdezek.
Ezen felül fontos, hogy az adózási kérdéseket is megbeszéljük vagy Önnel, vagy a könyvelőjével. 
Ekkor adok tájékoztatást az ügyvédei díjakról is.
A MÁSODIK SZAKASZ
Optimális esetben elkészítem a tényvázlatot, megbízásom, Megküldöm mailen aláírásra, bevárom, hogy visszaszkenneljék – ez elsősorban azért kellene, hogy ne legyen vita az ügyvédi díjról, illetve arról, hogy megbízásra került sor. Abban az esetben, ha nem nekem felróhatóan nem kerül sor szerződéskötésre (eláll valamelyik fél) és a szerződés tervezetét elkészítettem, átküldtem, az ügyvédi díj 80%-ának megfelelő összeg kiszámlázásra kerül az ügyfél részére, hiszen a munkát elvégeztem.
Cégalapítás folyamata:
· tervezet elkészítése, e-mailen átolvasásra megküldése a megbízónak
· visszajelzést várok Öntől: rendben van-e, vagy szükséges-e bárminemű módosítás – ha igen, ezt átvezetem, újra megküldöm jóváhagyásra
· aláírásra időpontot egyeztetünk
· aláírás, ahol már várom a nyomtatott, leegyeztetett szerződéssel az ügyfeleket. A megbízó az okiratokat átolvassa, vagy felolvasás után sor kerül azok aláírására. Ezzel egyidőben JÜB ellenőrzés, pénzmosási adatlapok kitöltése, aláírása. A cég kap 1-1 eredeti példányt, átadják v elutalják számla alapján az ügyvédi díjat
· [bookmark: _GoBack]intézem a cégbíróságot: a szkennelt okiratokból, kérelemből összeállítom az e-aktát, megküldöm az illetékes cégbíróság részére. A cégbíróság közvetlenül nekem küldi a határozatot, melyet elektronikusan hiteles  formában továbbítok az ügyfélnek az e-aktával együtt, mellyel mehet a bankba számlát nyitni, a könyvelő intézheti a szükséges könyvelési bejelentéseket.
Nem is bonyolult, ugye? a következő bejegyzésben a cégmódosítás folyamatáról fogok írni Önnek. 
Kérjen időpontot, megalapítom álmai cégét!

